Նշենք, որ օրենքում կատարված ևս մեկ փոփոխության արդյունքում համապատասխան տուգանքը վճարելու և քրեական հետախուզումից ազատվելու դիմում կարող է ներկայացնել նաև զինվորական ծառայություն չանցած քաղաքացու կողմից լիազորված անձը: Հավելենք, որ ընդդիմադիր «Ելք» դաշինքը վերապահումներով կողմ քվեարկեց օրինագծին: Խմբակցության անդամ Գևորգ Գորգիսյանը հայտարարեց՝ առաջիկայում իրենք առաջարկություններ կներկայացնեն բանակից խուսափելու համար նախատեսված գումարի վճարման պարտադրանքն ընդհանրապես հանելու կամ առնվազն՝ գումարի եղած չափը չմեծացնելու մասին: